Source: http://docplayer.hu/1562588-Studia-iuvenum-iurisperitorum-a-pecsi-tudomanyegyetem-allam-es-jogtudomanyi-kara-hallgatoinak-tanulmanyai.html
Timestamp: 2018-02-24 07:08:36
Document Index: 13320225

Matched Legal Cases: ['sui generis', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ']

STUDIA IUVENUM IURISPERITORUM. A Pécsi Tudományegyetem Állam- és Jogtudományi Kara Hallgatóinak Tanulmányai - PDF
STUDIA IUVENUM IURISPERITORUM. A Pécsi Tudományegyetem Állam- és Jogtudományi Kara Hallgatóinak Tanulmányai
Download "STUDIA IUVENUM IURISPERITORUM. A Pécsi Tudományegyetem Állam- és Jogtudományi Kara Hallgatóinak Tanulmányai"
1 STUDIA IUVENUM IURISPERITORUM A Pécsi Tudományegyetem Állam- és Jogtudományi Kara Hallgatóinak Tanulmányai Pécs, 2006
3 STUDIA IUVENUM IURISPERITORUM 3 A Pécsi Tudományegyetem Állam- és Jogtudományi Kara Hallgatóinak Tanulmányai Szerkesztő DRINÓCZI TÍMEA Pécs 2006
4 Kiadja Pécsi Tudományegyetem Állam- és Jogtudományi Kara 7622 Pécs, 48-as tér 1. Lektorálta DR. ÁDÁM ANTAL ISSN: Felelős kiadó: Dr. Szalayné Dr. Sándor Erzsébet Nyomdai kivitelezés: Kódex Nyomda Kft Pécs, Rigóder út 25. Felelős vezető: Simon Béla Példányszám: 200
5 Csöndes Mónika V. évf. hallgató Farkas Gergely V. évf. hallgató Hadi Nikolett IV. évf. hallgató Hahn Melinda IV. évf. hallgató Horváth Dóra V. évf. hallgató Ifju Bernadett V. évf. hallgató A kötet szerzői A kötet szerzői Ivanits Viktor Miklós IV. évf. hallgató Juhász Botond V. évf. hallgató Kocsis Miklós IV. évf. hallgató Kovács Mónika V. évf. hallgató Lovas András IV. évf. hallgató Nagy Mariann IV. évf. hallgató Puskás András V. évf. hallgató Santavecz Beatrix IV. évf. hallgató Simon Károly László IV. évf. hallgató Szlavikovics István Gábor IV. évf. hallgató Viczkó Eszter V. évf. hallgató Vikman László V. évf. hallgató Polgári Jogi Tanszék Alkotmányjogi Tanszék Alkotmányjogi Tanszék Alkotmányjogi Tanszék Alkotmányjogi Tanszék Informatikai és Kommunikációs Jogi Tanszék Jogtörténeti Tanszék Jogtörténeti Tanszék Alkotmányjogi Tanszék Alkotmányjogi Tanszék Alkotmányjogi Tanszék Büntető Eljárásjogi Tanszék Informatikai és Kommunikációs Jogi Tanszék Polgári Jogi Tanszék Polgári Jogi Tanszék Büntető Eljárásjogi Tanszék Büntető Eljárásjogi Tanszék Informatikai és Kommunikációs Jogi Tanszék
6 A kötet szerzői Tartalom Előszó... 9 Jogtörténet Ivanits Viktor Miklós: Az erőszakos közösülés aktív és passzív alanya a tradicionális magyar jogforrások, a Csemegi-kódex és a Pécsi Királyi Törvényszék közötti ítélkezése tükrében Juhász Botond: Keresztényüldözések a Római Birodalomban Közjog Farkas Gergely: A Nemzeti Kerekasztal alkotmányozási tevékenységének kvintesszenciája: az Októberi Alkotmány első két fejezete Hadi Nikolett: A művészeti élet szabadsága Hahn Melinda: Az egyházak szociális szerepe az egyházak és a magyar állam viszonyában Horváth Dóra: A magánszféra és a személyes adatok védelme az információs társadalomban Ifju Bernadett: Az egészségügyi adatok védelme Kocsis Miklós: Az önkormányzati képviselő-testület feloszlatása az alkotmánybírósági jogfejlesztés tükrében Kovács Mónika: Az új szabálysértési törvény alapjai és lehetőségei Lovas András: A választójog egyenlősége és megvalósulása Magyarországon Puskás András: Versenyjog és versenypolitika a telekommunikációban és a médiában Vikman László: Adatvédelem az üzleti információmenedzsmentben
7 A kötet szerzői Civilisztika Csöndes Mónika: A közösségi irányelvek által a fogyasztók számára biztosított elállási jog helye a nemzeti szerződési jogok dogmatikai rendszerében Santavecz Beatrix: Az elektronikus világsztráda a kontraktusok tanában Simon Károly László: A méltányosság a polgári jogban Bűnügyi tanulmányok Nagy Mariann: A nemzetközi büntetőbíráskodás Szlavikovics István Gábor: A poligráf alkalmazásának lehetőségei és korlátai Viczkó Eszter: DNS-adatbázisok a modern bűnüldözés szolgálatában
8 Contents Contents Foreword... 9 Legal History Viktor Miklós Ivanits: Active and Passive Subject of Rape in the light of the Traditional Hungarian Legal Sources, such as the Code Csemegi and the jurisprudence of the Royal Court of Pécs between Botond Juhász: Inquisition in the Roman Empire Public Law Gergely Farkas: Essence of the Constitution-Making Activity of the National Round Table: the First Chapter of the Constitution of October Nikolett Hadi: Freedom of Art Melinda Hahn: The Social Task of Churches in the relationship between State and Church Dóra Horváth: Protection of Privacy and Personal Data in the information society Bernadett Ifju: Protection of medical data Miklós Kocsis: Dissolution of Local Government in the light of the Jurisprudence of the Constitutional Court Mónika Kovács: Basis and Possibilities of the new Act on Misdemeanour András Lovas: The Equality of Right to Vote and its Realization in Hungary András Puskás: Competition Law and Competition Policy in Telecommunication and Media László Vikman: Data Protection in Business Information Management Civil Law Mónika Csöndes: Certain Theoretical Questions on the Rights of Rescission in Some National Laws and in the Directives of the European Community
9 Contents Beatrix Santavecz: The Web in the World of Contracts Károly László Simon: Equity in Private Law Criminal Sciences Mariann Nagy: The International Criminal Jurisprudence István Gábor Szlavikovics: Possibilities and Limits of the Application of Polygraph Eszter Viczkó: DNS-databases in Service of Modern Law Enforcement
11 Előszó E tanulmánykötet az elsőként 2002-ben megjelent Studia Iuvenum Iurisperitorum (A Pécsi Tudományegyetem Állam- és Jogtudomány Kara Hallgatóinak Tanulmányai) című sorozat harmadik kiadványa. A kötet a 2005 márciusában Győrött, a Széchenyi István Egyetem által szervezett XXVII. Országos Tudományos Diákköri Konferencián indult, és helyezést nyert dolgozatok alapján készített tanulmányokat is tartalmazza. A periodika már az első kiadásakor célul tűzte ki, hogy publikálási lehetőséget biztosít a kari tudományos diákkörök hallgatói számára. A törekvések között az is szerepelt, hogy a konzulensek által kimagasló minőségűnek ítélt szakdolgozatok alapján készített írások is helyet kapjanak e kari kiadványban. A Studia Iuvenum Iurisperitorum bizonyos szempontból a Studia Iuvenum folytatásának tekinthető, amely 1984 és 1986 között jelentette meg az Országos Tudományos Diákköri Konferenciákon eredményesen szerepelt értekezések rövidített változatait és a fiatal oktatók tanulmányait. E periodika a Studia Iuvenum tartalmától azonban részben eltér, mert egyrészt a pécsi Állam- és Jogtudományi Kar valamennyi nem csak OTDK-n szerepelt hallgatójának kíván lehetőséget nyújtani arra, hogy színvonalas tanulmányát e kiadványokban közzé tehesse, másrészt kizárólag a hallgatók írásainak publikálására szolgál. A szerkesztő reméli, hogy e kötetben való publikálási lehetőség is egyike lesz annak az ösztönző erőnek, amely a hallgatókat a tudományos munkásság felé vezeti. a szerkesztő 9
13 JOGTÖRTÉNET
15 Ivanits Viktor Miklós Az erőszakos közösülés aktív és passzív alanya a tradicionális magyar jogforrások, a Csemegi-kódex és a Pécsi Királyi Törvényszék közötti ítélkezése tükrében * A. Bevezetés Jóllehet, kultúránkban már általánosan elfogadott a mindkét nem teljes egyenjogúságának és a nemi élet kényszermentességének elve, továbbá jogrendszerünkben is védett érték a nemi szabadság, az ezt sértő, nemi erkölcs elleni köztük a legsúlyosabbnak tekintett erőszakos közösülés tényállását megvalósító bűncselekmények tekintetében nem tapasztalható javulás, sőt az utóbbi fél évszázad során számottevő rosszabbodás következett be. 1 Jelen tanulmány célja, hogy jogtörténeti aspektusból közelítve a kérdéshez, az erőszakos közösülés aktív és passzív alanya jellegzetességeinek vizsgálatával hozzájáruljon a nemi erkölcs elleni bűncselekmények hátterének jobb megértéséhez, amely bűncselekmények ellen véleményünk szerint is erőteljesebb harcra és eredményesebb nevelő munkára van szükség. 2 Fenti indíttatásból végezte szerző kutatásait a év során a Baranya Megyei Levéltárban, áttekintve a Pécsi Királyi Törvényszék illetékességébe tartozó összes olyan ügyet között, ahol erőszakos közösülés 3 volt a vád az elkövető ellen, vagy pedig emiatt ítélték el. 4 A kettő ugyanis nem minden esetben fedte egymást. 5 A vizsgált tudatosan kiválasztott tizenegy év cezúrájában az esztendő áll, az első magyar büntetőtörvénykönyv, a Csemegi-kódex hatályba lépésének az időpontja; 6 a kodifikált büntetőjog alapján történő ítélkezés korszakának nyitánya, s egy bizonytalan jogforrásokat alkalmazó időszak vége. 7 Tény, hogy olyan bűncselekménytípusról van szó, amely esetében felmerül a látencia kérdése is, 8 azonban tanulmányunkban mellőztünk minden ezzel kapcsolatos feltételezést, s csak az erőszakos közösüléssel kapcsolatos korabeli szakirodalom, a bűncselekményről rendelkező jogforrások és nevezett levéltárban megőrzött büntető periratok alapján készítettük el munkánkat. * E tanulmány alapjául szolgáló dolgozat a XXVII. Országos Tudományos Diákköri Konferencián Magyar állam- és jogtörténet II. (Büntetőjog) szekcióban 3. helyezést ért el. Konzulens: Dr. Kajtár István Dr. Béli Gábor 13
16 Ivanits Viktor Miklós B. Az aktív és passzív alany az erőszakos közösülésről rendelkező magyar jogforrásokban 9 Első királyunk, I. Szent István korában még a házasság kikényszerítésének eszközeként értékelték az erőszakos közösülést, nem pedig önálló deliktumként. István II. dekrétuma ugyanis csak a nőrablást szankcionálta, tíz tinóra büntetve a leányrabló vitézt, a szegény vagy közrendű embert pedig öt tinóra, kötelezve őket arra, hogy adják vissza a lányt a szüleinek, még ha az elkövető mindjárt valami erőszakot mívelt volna is rajta. 10 Mint delictum sui generis I. Szent László I. dekrétumában tűnik fel az erőszakos közösülés. László vagyonelkobzásra és szabadsága elvesztésére 11 ítélte a hajadon lány vagy tisztességes asszony, mint az európai és egyben a magyar jogfejlődésre is hatást gyakorló kánonjog alapján e bűncselekménynél szóba jöhető passzív alanyok sérelmére elkövetett erőszakot. 12 Könyves Kálmán korából ismerjük az esztergomi zsinat végzeményét, amely szerint, ha egy lány sérelmére erőszakot követtek el, és a tettes nobilis (előkelő) 13 volt, akkor vezekelnie kellett és compositiot 14 kellett adnia. Aki viszont nem tudott fizetni, annak lenyírták a haját és László törvényei szerint eladták szolgának. 15 A Corpus Juris Hungarici a 16. századig nem tartalmaz más rendelkezést a bűncselekményre vonatkozólag, azonban ismerjük a joghatósággal rendelkező Buda városának statútumát (jogkönyvét), 16 mely halállal bünteti a szűz lányok, az istenfélő és erényes asszonyok és a felszentelt apácák sérelmére elkövetett erőszakot. 17 II. Ulászló évi VII. dekrétuma minősített halálbüntetéssel 18 sújtotta a nemes leányt vagy asszonyt megerőszakoló parasztot. 19 A törvénnyé nem lett Hármaskönyv is szabályozta az erőszakos közösülést, jószágvesztéssel büntetve a mostohaanyja sérelmére erőszakot elkövetőt. 20 II. Lajos évi dekrétuma halállal büntette azokat, akik az egyházakon, valamint a leányokon és asszonyokon erőszakot követnek el. 21 A Corpus Juris Hungaricibe bekerült és a magyar jogfejlődésre meghatározó befolyást gyakorló Praxis Criminalis 22 értelmében elkövethető volt a bűncselekmény tisztességes asszony, szűz és özvegy sérelmére. A szankció pedig a lefejezés volt. Az évi országgyűlésen már lépések történtek egy önálló magyar büntetőtörvénykönyv megalkotása céljából. A Bencsik Mihály nevével fémjelzett (első) magyar büntetőkódex tervezet 23 halállal büntette volna, aki a lányt, asszonyt és özvegyet közösülésre kényszerített. 24 Az 1768-ban, uralkodói pátenssel életbe léptetett Constitutio Criminalis Theresiana ugyancsak halállal büntette a tisztességes hajadon, özvegy vagy 14
17 Az erőszakos közösülés aktív és passzív alanya a tradicionális magyar jogforrások asszony sérelmére erőszakot elkövetőt, 25 II. József törvénykönyve, a Sanctio Criminalis Josephina azonban már szakít e szankcióval, tíz évig terjedő szabadságvesztéssel büntetve az asszonyszemély (Weibsperson) sérelmére 26 erőszakot elkövetőt a törvénykönyv nem élte túl az uralkodót. 27 A magyar büntetőjog kodifikálásának ismét felmerülő szándékát jelző de országgyűlési tárgyalásra nem kerülő 1795-ös tervezet már szakított a kánonjogi felfogással, abszolúte a nemi szabadságot téve a bűncselekmény tárgyává. A tervezet szerint bármely nő sérelmére elkövethető lett volna a bűncselekmény, sőt, férfi is lehetett volna már sértett. 28 Az újabb, törvénnyé szintén nem lett, évi tervezet visszalépést jelentett a korábbihoz képest, ugyanis ismét csak a tisztességes nőket vette védelmébe. Az évi tervezet szerint is csak nők lehettek e bűncselekmény sértettjei, azonban férj által a felesége sérelmére elkövetett erőszakot nem büntette tehát nem vette védelmébe a feleséget a férjjel szemben. A szankció mindhárom esetben szabadságvesztés lett volna. A szabadságharc bukása után az 1852-ben kiadott szintén szabadságvesztéssel operáló osztrák büntetőtörvénykönyvet kellett alkalmazni, amely ugyan nem tett különbséget tisztességes és tisztességtelen nő között, azonban nem vette védelmébe a feleséget a férjével szemben. 29 A törvénykönyv azonban 1861-ben az Ideiglenes Törvénykezési szabályok értelmében hatályát vesztette és újra a régi, tradicionális tehát a rendiség felszámolása előtti korszakban keletkezett jogforrások kerültek (volna) alkalmazásra, ám az általunk vizsgált korszakban, között nem találtunk e bűncselekménnyel kapcsolatban olyan ítéletet, ahol hivatkoznának bárminemű ilyen jogforrásra. A bíróság azonban a vizsgált ítéletekben nem utalt arra sem, hogy támaszkodott volna a korszakban a büntetőgyakorlat egységesítése céljából. Pauler Tivadar által íródott Büntetőjogtan című munkára nem tudni tehát támaszkodott-e a bíróság bárminemű tradicionális jogforrásra. Pauler munkája szerint elkövethető a bűncselekmény férfi által lány, aszszony, özvegy és prostituált sérelmére, azonban a férj által, felesége sérelmére nem. 30 A büntetőjogi kodifikáció végpontját és egyben a büntetőgyakorlatban egy új korszak nyitányát, az évi V. törvénycikk, a Csemegi Károly által jegyzett büntetőkódex jelentette. 31 A kódex a értelmében Erőszakos nemi közösülés bűntettét követi el és tíz évig terjedő fegyházzal büntetendő aki valamely nőszemélyt erőszakkal vagy fenyegetéssel arra kényszerít, hogy vele házasságon kívül nemileg közösüljön, 2. aki valamely nőszemélynek öntudatlan vagy akarata nyilvánítására vagy védelmére tehetetlen állapotát 33 arra használja fel, hogy vele házasságon kívül nemileg közösüljön, akár ő idézte elő ezt az állapotot, akár nem
18 Ivanits Viktor Miklós A jogtárgy itt már a nemi szabadság. Sértett lehetett akár özvegy, akár férjes asszony, akár szűzlány, akár prostituált. Nem volt viszont elkövethető a bűncselekmény férj által a felesége sérelmére, mivel a közösülés ekkor házasságon belül történt, erre pedig a házassági jogviszony jogcímet adott. 35 Tehát a korban a nőnek olyan, férjével szembeni hitvesi kötelességeként értelmezték a közösülést, melyet utóbbi akár erőszakkal is kikényszeríthetett. 36 Még az ágytól és asztaltól elválasztott nőt 37 sem vette védelmébe a törvényhozó, mivel a kódex kifejezetten házasságon kívüli közösülésről szól. 38 Társtettes azonban már lehetett férj, ha egy harmadik személy közösült a feleségével. 39 Úgyszintén vőlegény is elkövethette a bűncselekményt jegyese sérelmére, ám ha köztük a jogerős ítélet kihirdetése előtt (mégis) házasság jött létre, akkor a 240. értelmében nem sújtották büntetéssel. 40 Ez utóbbira az általunk vizsgált korszak periratai nem szolgáltak példával. A bűncselekmény elkövetője csak férfi lehetett, azonban közvetett tettes nő is lehetett. 41 Úgyszintén társtettes is, mivel a sértett öntudatlan állapotát ő is előidézhette, illetve csak az erőszak és a fenyegetés kifejtésében szintén részt vehetett, valamint részesként is kapcsolatba hozhatóak voltak a nők a bűncselekménnyel. Felbujtó is lehetett nő, úgyszintén bűnsegéd is, anélkül, hogy a harmadik személy által véghezvitt közösülés célját biztosító erőszak kifejtésében részt vett volna. A bűncselekményre vonatkozó szakasz első részében az elkövetési cselekvés két egymásba kapcsolódó tevékenységgel valósul meg. Szükséges egyrészt az erőszakkal vagy fenyegetéssel történő kényszerítés és maga a közösülés. Az elkövetés módja tehát lehet fizikai kényszer (erőszak), 42 illetőleg pszichikai kényszer (fenyegetés). 43 A közösülés büntetőjogi meghatározása értelmében már akkor sem volt megkövetelt az immissio penis és az emissio seminis. A közösülést aképpen definiálták, miszerint az a nemi szervek közösülési szándékkal történő egymáshoz érése, egyesítése révén létrejön. Ebből kifolyólag kísérletnek volt tekintendő, ha az elkövető a közösülés czéljából a tényleges erőszakot vagy fenyegetést már elkövette, vagy az öntudatlan, illetőleg az akarat nyilvánítására tehetetlen állapot felhasználását már megkezdte, de még nem történt meg a nemi szervek egyesítése. 44 Szólnunk kell a bűnhalmazat és a folytatólagos bűncselekmény elhatárolásáról is. Többszöri közösülés egyazon nővel folytatólagos bűncselekménynek, ellenben több nővel, de mindegyikkel egy alkalommal történő közösülés már bűnhalmazatnak minősült. 45 A bűncselekmény esetén az eljárás csak a sértett fél indítványára volt indítható, amely nem volt visszavonható, azonban a sértett fél indítványa nélkül is megindítható volt hivatalból a bűnvádi eljárás, ha a bűntett a sértett halálát okozta, ha minősített esetről 46 volt szó, vagy ha az elkövetés helyére 16
19 Az erőszakos közösülés aktív és passzív alanya a tradicionális magyar jogforrások és idejére nézve összefüggő és hivatalból üldözendő más bűntett is fennforgott. Ha a sértett még nem töltötte be tizenhatodik életévét, helyette törvényes képviselője tett magánindítványt, továbbá akkor is, ha a tizenhatodik évét betöltött sértett indítványozási jogának közvetlen gyakorlásában valamely körülmény miatt akadályoztatva volt. 47 C. Aktív és passzív alany a Pécsi Királyi Törvényszék erőszakos közösüléssel kapcsolatos ítélkezése tükrében Miként fentebb már szóltunk róla, kutatásainkat a Pécsi Királyi törvényszék erőszakos közösüléssel kapcsolatos büntetőgyakorlatára fókuszáltuk. Sértett és elkövető jellegzetes ismérveinek bemutatása céljából három szempont alapján végeztük kutatásunkat: I. Anyagi jogi II. Eljárásjogi III. Kriminológiai. I. Anyagi jogi szempontból vizsgáltuk a bűncselekmény elkövetése módját, valamint a büntetés kiszabásánál figyelembe vett súlyosító és enyhítő körülményeket. Mindkettő hozzájárul ugyanis az elkövetőről és sértettről való összkép kialakításához. A bűncselekmény elkövetése módját tekintve, a büntetőgyakorlat során már a Csemegi-kódex 1880-ban történő hatályba lépése előtt kialakult a korábbi büntetőkódex tervezetekben, valamint Pauler Tivadar munkájában is megjelenő, s első büntetőtörvénykönyvünkbe is felvett három variáns, azaz a sértett erőszakkal, fenyegetéssel közösülésre kényszerítése, illetőleg öntudatlan, védekezésre, illetőleg akaratnyilvánításra képtelen állapotának közösülésre történő felhasználása. A vizsgált esetek tanúsága szerint a bűncselekményt erőszakkal, vagy a sértett öntudatlan, védekezésre, illetőleg akaratnyilvánításra képtelen állapotának a felhasználásával követték el, azonban a fenyegetés, mint elkövetési mód csak 1884-ben, a Cemegi-kódex hatályba lépése utáni esetben fordul elő, de ott sem támasztotta alá semmi a sértett állítását. 48 Arra hogy a fenyegetés, mint elkövetési mód ritkán fordul elő, magyarázat lehet, hogy a kódex szerint a fenyegetés csak a sértett vagy jelen levő hozzátartozója felé irányulhatott. 49 Hozzátartozó viszont egy esetben sem volt jelen az elkövetés helyén, az elkövető pedig azonnal fizikai kényszert alkalmazott a pszichikai helyett. A fizikai kényszer alkalmazása tekintetében részletesen szólnak a periratok, amelyekből kitűnik az elkövetőket gyakran jellemző brutalitás is. Egy 1883-as ügyben az elkövető társainak bíztatására elment a fára, a panaszos ruháját fölemelte, őtet a fárúl lerántotta, és vele nemileg közösülni akart, miközben társai a sértett ruháit felhúzva, lábait elszélesztve 17
20 Ivanits Viktor Miklós tartották. 50 Egy másik, 1884-es ügyben a czombok belső felületén észlelt bőrlehorzsolások a czombok erőszakos kifeszítésekor jöttek létre, a hüvelybemenet alatti mélyedésben észlelt véraláfutás pedig ( ) nemi közösülés megkísértése alkalmával idéztetett elő. 51 Ha a bűncselekményt erőszak alkalmazásával szándékozott végrehajtani az elkövető, több esetben részesi, társtettesi minőségben mások is részt vettek benne. Ilyenkor nagyobb esélye volt annak, hogy a bűncselekmény befejezett alakzata valósuljon meg. 52 A vizsgált esetekben gyakorta vett figyelembe a bíróság súlyosító és enyhítő körülményeket a büntetés kiszabása során, amelyek befolyásolták a szankció mértékét, azonban a Csemegi-kódex hatályba lépése előtti időszakban nem tudni, milyen mértékben határozták meg a szabadságvesztés mértékét. 53 A fentiek tehát hozzásegítenek ahhoz, hogy képet alkossunk az elkövetőről. Összefoglalva őket: súlyosító körülménynek tekintették a büntetett előéletet, a makacs tagadást, 54 a nemi betegséggel történő megfertőztetést, 55 illetőleg, hogy a nős elkövető nőtlen társainak negatív példát mutatott; 56 enyhítő körülményként pedig a büntetlen előéletet, 57 fiatal kort, 58 az ittas állapotot, 59 a beismerő vallomást, a vádlott neveltetésének elhanyagolt voltát, 60 illetőleg egy esetben azt is, hogy a gyermeklány maga adott okot, indokot arra, hogy a vádlott vele közösüljön! de mivel a cselekményt öntudatlan, védekezésre, illetőleg akaratnyilvánításra képtelen személyen követte el, tette mégis bűncselekménynek minősült. 61 II. Büntetőeljárásjogi szempontból a bűncselekmény elkövetése bizonyításában fontos szerepet játszó orvosszakértői véleményeket és tanúvallomásokat vizsgáltuk. A közösülést és egyben a bűncselekmény megtörténtét is bizonyíthatta a női ivarszervek kinézésében beálló változás, a sérülések a szeméremtesten, ragályos betegségek átvitele, ondónyomok, terhesség. 62 Egy 1884-ben történt ügyben a vádlottak éppen az orvosszakértői véleményben foglaltak miatt lettek felmentve. Tagadták ugyanis, hogy sértettet erőszakkal és fenyegetéssel kényszerítették volna közösülésre, állításuk szerint kiegyeztek vele, hogy megfelelő anyagi ellenszolgáltatásért meg engedi magát használni, mely összeget mindegyik ki is fizette neki; ezen állításuk ellenkezője, vagy is, hogy panaszos ellen erőszak vagy fenyegetés használtatott volna, semmivel sincs igazolva. 63 Egy 1886-os esetben pedig pont az orvosszakértői vélemény bizonyította, hogy a vádlott a közösülés czéljából hímtagját a leányka nemző részeivel csakugyan érintkezésbe hozta, tudniillik az elkövető szifiliszes volt, s megfertőzte a sértettet is
21 Az erőszakos közösülés aktív és passzív alanya a tradicionális magyar jogforrások Bizonyos esetekben azonban az orvosszakértői vélemény sem szolgált biztos támpontul, az ítélkezni hivatott bíróság számára, tekintve, hogy néha nem sikerült egyértelműen eldönteni általa, hogy az elkövető mely büntetőjogi tényállást, illetőleg a bűncselekmény kísérleti, avagy befejezett alakzatát valósította meg. Ez történt egy 1885-ben is, amikor első fokon még szemérem elleni erőszak 65 miatt ítélte el a bíróság az orvosszakértői vélemény alapján a vádlottakat, harmadfokon azonban a Kúria megváltoztatta az ítéletet, azzal indokolva, hogy habár az orvosi vélemények szerint a leány szemérem testének észlelt roncsolt állapota emberi kéz által is okoztathatott, de ennek ellenkezője sincsen kizárva, hogy ama állapot hímvessző által is idéztethetett elő 66 Mivel a cselekményt legtöbbször olyan helyen követték el, ahol később tanúként számba jöhető személy sem tartózkodott például út mellett, 67 a település temetőjének oldalában 68, a tanúvallomások hiánya, ha az orvosszakértői vélemény nem szolgálhatott támpontul, a büntetőjogi felelősségre vonást is meggátolhatta. Szintúgy az is, ha ugyan az orvosi szakvélemény a bűncselekmény megtörténtét bizonyította, de a rendelkezésre álló tanúk nem tettek egyértelmű kijelentést az elkövető személyét illetően. Egy 1876-os ügy sértettje, egy kába, bárgyú nő volt, akit teherbe ejtettek. Az erőszak tényleges használata nélkül is a nemi közösülésre rávehető volt és ( )valaki azt a bárgyúságának felhasználásával el is követte, de miután a vádlott azt határozottan tagadta, hogy ezen bűncselekvő ő lett volna, ezt pedig semmivel sem lehetett bizonyítani, mert a kihallgatott tanuk e tárgyban nem tettek határozott vallomást 69 Ennek ellenpéldája az az 1878-as eset, amikor is pontosan a tanúk vallomása által serült ki a vádlott ártatlansága: panaszosnak vallomása valótlannak tűnik fel, szemben a ( ) tanúk vallomásával. A feljelentés ugyanis tisztán a jogosulatlan nyervágyon alapult, hogy a vádlottól bizonyos pénzösszeg biztosíttassék. 70 III. Végezetül kriminológiai aspektusból is vizsgáltuk a periratokat, megkísérelve bemutatni, és mintegy képet festeni, a vizsgált anyag alapján, a tipikus elkövetőről és sértettről. Itt szükségesnek tartjuk ismételten jelezni, hogy noha kétségtelenül felmerül e korban is jelen bűncselekménynél a látencia problémája munkánk során a levéltárban található periratok alapján leszűrhető objektív következtetésekre szorítkoztunk, mellőzve a látenciával kapcsolatos, feltételezésen alapuló megállapításokat. A periratok részletesen tudósítanak az elkövető személyéről. Arról, hogy milyen korú, családi állapotáról, iskolázottságáról, foglalkozásáról, lakhelyéről. Úgyszintén az elkövető vallásáról, azonban véleményünk szerint ez nem determinál a tekintetben, s nem determinált a vizsgált korszakban, hogy adott személy mely bűncselekményt követi, illetőleg nem követi el. Ha tehát 19
22 Ivanits Viktor Miklós az elkövetőről általános képet kívánunk festeni a vizsgált periratok alapján, akkor először is fiatal, átlag húsz-harminc éves kora említendő, továbbá, hogy szinte minden esetben nőtlen, írni-olvasni legtöbbször nem tudó, vagyontalan, komolyabb szakmával nem feltétlenül rendelkező, de egy esetben sem értelmiségi, egy pécsi esetet leszámítva 71 nem városias környezetben élő személy, akinek társadalmi helyzete miatt rosszak az esélyei a házasodásra, ellenben a fiatalsága miatt erőteljesebben jelentkező nemi vágyait sincs lehetősége rendszeresen, anyagi ellenszolgáltatás ellenében kielégíteni. Marad számára a házasságon kívüli alkalmi partner talán ez az oka, hogy az elkövető már egészen fiatalon szifiliszes, illetőleg az erőszak, amelynek súlyosságát lehet, hogy nem képes felmérni vagy átlátni azt, hogy tettével bűncselekményt valósít meg. Nem hiába olvashatjuk az ítéletek indokolásában, hogy a bíróság enyhítő körülményként értékelte az elkövető neveltetésének elhanyagolt voltát 72, vagy pedig együgyű, bárgyú neveletlenségét, mely szerént tette horderejét fel fogni kellően nem tudta 73 Kutatásunk által kialakított véleményünk szerint az áldozat iránti szolidaritás, valamint egy bizonyos fokú erkölcsi tartás szinte teljes hiánya tapasztalható az elkövetők esetében. A szolidaritás iránti fogékonyságot nem mutató személyiségre eklatáns például szolgálhat az az évi eset, amikor az este folyamán alkalmi szexuális partnert kereső elkövető találkozott a kilenc éves sértettel, s az panaszkodott előtte, hogy egész nap mit sem evett, s tőle kenyeret kért, mire előbbi megerőszakolta. 74 Ugyanakkor tény, hogy noha volt az elkövetők között büntetett előéletű 75 a szabadságvesztés büntetés, adott korszakban és mértékben kiszabva megfelelő volt a büntetés céljának szemszögéből, 76 tekintve, hogy az általunk vizsgált évtized során egy olyan esettel sem találkoztunk, ahol az elkövető visszaeső lett volna, azaz korábban már elítélték volna nemi erkölcs elleni bűncselekmény miatt. Sértettről már nehezebb képet alkotnunk. Kora csak akkor szerepel a periratban, ha ez a cselekmény minősítésénél mérvadó, tekintve, hogy minden tizenkét éven aluli lánnyal való közösülés, függetlenül erőszakos, illetőleg erőszak nélküli voltára, a bűncselekmény törvényi tényállását valósította meg. Társadalmi helyzetére is csak egy-egy olyan elejtett utalást találunk, mint például, hogy szolgáltatója ( ) sertéseit őrizte 77 vagy szöllejében dolgozván 78 Két sértetti kategória között azonban egyértelműen distinkciót tehetünk: a felnőtt asszony és a gyermekkorú azaz tizenkét éven aluli lány között. Előbbi kategória esetén az erőszak volt a bevett elkövetési mód, utóbbi esetben pedig a sértett öntudatlan, védekezésre és akaratnyilvánításra képtelen állapotát használta ki az elkövető. E két kategória alól a vizsgált eseteken csak két kivétel volt: az egyik a már említett, szellemileg visszamaradott nő sérelmére elkövetett bűncselekmény, 79 a má- 20
23 Az erőszakos közösülés aktív és passzív alanya a tradicionális magyar jogforrások sik pedig egy szűzlány sérelmére elkövetni szándékozott erőszakos közösülés, ahol a bűncselekmény kísérlete a sértett torkának átvágásába torkollott. Utóbbi esetben miként a vádlott vallomásából kitűnt azért kellett a lánynak meghalnia, mert nem lett volna hajlandó hallgatni a vele történtekről! 80 Végezetül, elkövető és sértett kapcsolatát tekintve megállapítható, hogy legtöbbször egyazon településen éltek, tehát az elkövető a szűkebb életteréből választotta ki a későbbi sértettet, akit igen gyakran közelebbről ismert is. 81 * * * Reméljük, tanulmányunkkal sikerült hozzájárulnunk a nemi erkölcs elleni bűncselekmények hátterének megértéséhez, vizsgálatához. Munkánk befejezéseként, itt kívánunk hangot adni azon véleményünknek, miszerint olyan bűncselekménnyel állunk szemben, amely immár az emberi civilizáció hajnala óta jelen van, valamiképp válaszra kényszerítve korok és társadalmak kisebb nagyobb emberi közösségeinek normaalkotóit, amelyek úgy tűnik csak büntetést tudnak kiszabni, de a problémát megszüntetni nem. Ennek egyik oka nézetünk szerint az, hogy minden társadalom velejárója valamifajta szexuális deviancia is. Ennek ellenére szükségesnek tartjuk az erélyes fellépést és a jelenlegi büntetőtörvénykönyvünk által is preferált szigorú szankciót e bűncselekménnyel, s tágabb értelemben a szexuális bűncselekményekkel szemben, valamint tartanunk kell magunkat azon véleményünkhöz is, hogy jelen bűncselekmények nem súlyukhoz mért büntetőjogi értékelése az egészséges társadalomfejlődés elleni lépés lenne. 21
Opponensi vélemény Herke Csongor által benyújtott Súlyosítási tilalom a büntetőeljárásban c. doktori pályázati műről
1 Opponensi vélemény Herke Csongor által benyújtott Súlyosítási tilalom a büntetőeljárásban c. doktori pályázati műről 1. A disszertáns témaválasztása teljes mértékben megalapozott. A súlyosítási tilalom